După mai bine de șapte luni de genocid în Gaza, cu peste 35.562 de decese și aproximativ 79.652 de răniți, până la această dată, Curtea Penală Internațională (CPI) a cerut mandate de arestare pentru Benjamin Netanyahu.
Totodată, CPI a cerut mandate de arestare și pentru liderii Hamas, care, în urma incidentelor din data de 7 octombrie 2023, au lăsat în urmă 1.139 de decese și cel puțin 8.730 de răniți.
Trei judecători, din Mexic, Benin și România, vor decide dacă aprobă mandatul de arestare pe numele premierului israelian. Alături de ei au fost și opt experți care au susținut în unanimitate cererea procurorului CPI.
O româncă are în mâini soarta poporului palestinian. Va prezida completul care decide asupra mandatului de arestare pe numele lui Benjamin Netanyahu
Potrivit ObservatorNews.ro, judecătoarea Iulia Motoc va prezida completul care decide asupra mandatului de arestare cerut de CPI pentru Benjamin Netanyahu.
În comisia respectivă s-a aflat și Amal Clooney, avocat specializat în cazuri de genocid și crime de război.
În ciuda documentărilor live ale jurnaliștilor palestinieni, care atestă crime de război înfiorătoare, targetarea populației civile, dar și lipsa de acțiune din partea puterii israeliene de a-și recupera ostaticii, Benjamin Netanyahu încă susține că statul său se luptă cu teroriști.
„Domnul procuror a creat un precedent care subminează dreptul tuturor statelor democratice de a se apăra împotriva organizațiilor teroriste și a agresorilor. Acest abuz de putere va face din Curtea Penală Internaţională nimic mai mult decât o farsă”, susține premierul israelian.
De asemenea, acesta declară că: „Israelul duce un război corect împotriva Hamas, o organizație teroristă care a comis cel mai grav atac împotriva poporului evreu de la Holocaust încoace.”
Precum s-a dovedit în ultimele șapte luni, Statele Unite ale Americii își arată sprijinul pentru Benjamin Netanyahu și acțiunile sale în Gaza.
„Este scandalos. Nu ar trebui să existe, nu poate fi pus semnul egal între Israel și Hamas”, declară John Kirby, Consiliul Național de Securitate al Stalelor Unite ale Americii.
În schimb, în Israel, vocile sunt împărțite. Deși mulți susțin demersurile premierului „ales în mod democratic”, sunt și voci care îl condamnă, fiind cel care ar fi putut să le aducă rudele și prietenii înapoi în siguranță încă din prima lună, însă a respins propunerile care se aflau pe masă.
„O instituție care nu poate face distincția între agresor și apărător, între o democrație care respectă drepturile omului și o organizație teroristă dedicată distrugerii acesteia în numele valorilor islamismului extrem și fanatismului criminal, constituie un pericol la adresa umanităţii”, este de părere Amir Ohana, Președintele Knesset al Israelului.
Benjamin Netanyahu pare de neatins având sprijinul Statelor Unite ale Americii, împreună respingând rezoluții care ar fi salvat zeci de mii de vieți. Atitudinea sa inflexibilă duce la continuarea invaziei în Gaza, forțându-i pe cei refugiați în Rafah, la îndemnul autorităților israeliene, să fugă din nou în căutarea unui adăpost.
Aproximativ 810.000 de refugiați au reușit până acum să fugă din orașul de la granița cu Egiptul, însă mulți au rămas încă acolo, neputând să se deplaseze.
„Războiul din Gaza este îngrozitor. Știţi, israelienii nu pot vedea tot ce se întâmplă acolo și este un dezastru”, mărturisește unul dintre miile de protestatari.
Protestele pașnice în care se cere încetarea focului în Gaza s-au înmulțit în ultima vreme. Mulți evrei se îndepărtează de politica lui Benjamin Netanyahu și arată că acțiunile sale nu sunt în concordanță cu Tora.
MApN recrutează rezerviști voluntari în cadrul Armatei Române! Ce trebuie să faci pentru a te înscrie în campanie...